Setu c'hoazh neuze ar zijen (karg anezhe) er prad get geot uhel (gwell a se) é tarnijal, an tadoù é klask ar mammoù (gwelet a ran unan é fardiñ àr ur vamm, met honnezh ne faote  ket dezhi). Sellet a ran doc'hte, hag en un taol: ur souezh ! Kontant on, setu "Tyria jacobaeae", ar valafenn a ra preñved du ha melen àr an aour-e-dal (séneçon jacobée). Kontant on peogwir em eus lennet e taent da vout dibaot. Ha gwir eo on bet é klask a-c'houde miz meurzh ma n'o gwelen ket. Met moarvat e oa re e koulz, kar ma ta er-maez ar valafenn bremañ hepken, an amzer da zozviñ, ne vo gwelet ar preñved melen ha du nemet a-benn ur sizhun pe div avamañ. Spi am eus e paotaint !